Wasiirka Ganacsiga Somaliland Xuseen Aadan Cige (Dayr), oo wareysi gaar ah siiyey Wargeyska Geeska Afrika ayaa sidoo kale ka hadlay aragtidiisa ku waajahan go,aanka ay golaha wakiiladu ku ansixiyeen heshiiska dekeda, waxaanu tilmaamay in maal gashiga Dekedu faa,iido u leeyahay bulshada somaliland waxaanu yidhi “Waxaan aad iyo ugu hambalyeynayaa Xildhibaanada Golaha Wakiilada, ansixinta ay cod aqlabiyad ah ku meel mariyeen codsigii ay Xukuumaddu u soo gudbisay ee la xidhiidhay inay heshiis la gali karto shirkada laga leeyahay wadanka Imaaraadka ee DP World,heshiiskaas oo micnihiisu ahaa in Dekadda la balaadhiyo oo dib u habayn lagu sameeyo waana guul u soo hooyatay Qaranka Somaliland, Xukuumad ahaana waxaanu dhiirigalinaynaa cid walba oo danaynaysa inay Somaliland maalgashato, waxaanu diyaar u nahay inay Somaliland hesho maalgashi caalamiya, shuruudihii maalgashiga lagu sameeynayeyna way inoo dhan yihiin, Golaha Wakiiladuna waxay sameeyeen dhacdo taariikhiya, 69-muddane ayaa gacanta u taagay isla markaana ogolaaday in Shirkada DP World ay maalgashato Dekaddeena Berbera.
